Norske turister blev onsdag morgen mødt med flag, godteposer og store smil, da de krydsede landgangen på MS Bergensfjord og gik i land i Hirtshals. Flere lokale aktører var gået sammen for at byde de norske turister velkommen tilbage til byen. Ifølge ham står de norske turister for omkring tyve procent af omsætningen i Hirtshals, og derfor er de vigtige for byen. - Det betyder utrolig meget for Hirtshals by. De har været savnet, siger Per Martensen, der er handelschef i Hirtshals. Rundstykker i massevis Flere lokale aktører mødtes klokken 06.45 onsdag morgen for at smøre 200 rundstykker til de norske turister. En af dem, der havde været tidligt oppe, er Sylvia Berglund, der er marketingchef ved Nordsøen Oceanarium i Hirtshals. Hun var troppet op for at byde de norske turister velkommen. 25 procent af de udenlandske gæster, der besøger oceanariet, er nordmænd. - De er nogle meget tilfredse gæster. De kommer, de er glade, og de køber meget i vores butikker, så de har kæmpe betydning for os, siger Sylvia Berglund. Selvom de på Nordsøen Oceanarium har formået at holde skruen i vandet gennem de sidste to år, så er marketingschefens glæde ikke til at tage fejl af. - Der er stor forskel på at kunne klare sig og på at være tilfreds. I dag er vi meget tilfredse, siger hun. 369 passagerer gik i land i Hirtshals onsdag morgen.

Opsummering:
Onsdag morgen ankom en morgenfærge med norske turister til Hirtshals for første gang siden coronapandemiens udbrud, og det blev fejret.